stanford-oval/wikipedia huggingface dataset:
דורתה אנגלברכטסדאטר
עבודתה

אנגלברכטסדאטר פעלה בשיא תקופת הבארוק, ומאפייניהם של שיריה תאמו את מאפייני הבארוק. כתיבתה הייתה מלאת דימויים ואלגוריות, אך לא הייתה מתוחכמת ומרומזת כשל עמיתיה באותה התקופה. אנגלברכטסדאטר כתבה באופן כן, חושפני ולעיתים סרקסטי (בעיקר כאשר עסקה בביקורת נגד נשים באותה התקופה), ורבים הזדהו עם שיריה. רוב הדימויים בהם השתמשה היו יום-יומיים בהשוואה לדימויים הנפוצים בשירה של אותה התקופה.
הפורמט העיקרי בו השתמשה בכתיבתה היה ההמנון, יצירה העוסקת בדת ונהוג לדקלמה בעת תפילה, והייתה נפוצה מאוד בסקנדינביה באותה התקופה. עבודותיה של אנגלברכטסדאטר שולבו לעיתים עם מנגינות עממיות ודוקלמו בכנסיות.
הספר הראשון שהוציאה, "Siælens Sang-Offer" (שיצא לאור לראשונה ב-1678) כלל מגוון שירי תפילה והמנוני דת טקסיים, כאשר הסוגיה העיקרית בה עוסקות היצירות היא התהליך שעל הנפש לעבור בטרם מפגשה עם אלוהים. ספר זה נחשב לספר המוערך והמצליח מבין יצירותיה.
"Siælens Sang-Offer" הודפס בקריסטיאניה (כיום, אוסלו), והוא אחד מהספרים הראשונים שהודפסו שם. הספר היה אהוד ומוכר, ויצא לאור במעל 30 מהדורות שונות עד שנת 1868.
ספרה השני של אנגלברכטסדאטר, "Taare- Offer", אשר ראה אור בשנת 1685, היה עיבוד של כתבי דת מאת פדר מולר- כומר נורווגי. היא הקדישה את ספר זה למלכה שרלוט אמאליה מהאס (אנ').
אנגלברכטסדאטר עסקה בנושא המוות והאובדן בספריה לעיתים תכופות. בפתיחה של ספרה הראשון, כתבה כי "צער חדש הוליד שירים חדשים". רבים משיריה הוקדשו לנושא המוות, הסבל האנושי וההתמודדות עמו.
לקריאה נוספת

An Encyclopedia Of Continental Women Writers (Volume 1)- קתרינה מ. וילסון
Economic Imperatives for Women's Writing in Early Modern Europe- כארמה פונט-פאז ונינה גירדינק
הערות שוליים

1 2 3 4 5  Engelbretsdatter, Dorothe (1634–1716), encyclopedia.com
1 2 3 4 5 6 7  קתרינה מ. וילסון, An Encyclopedia Of Continental Women Writers (volume 1), טיילור ופרנסיס, 1991
1 2  אינר וודהאוס, BOLD OF PEN, BOLD IN INK, Nordic Women's Literature, ‏25 ביולי 2011
↑  ליילה אקסלן, Dorothe Engelbretsdatter, Norwegian Biographical Lexicon
1 2  כארמה פונט-פאז ונינה גירדינק, Economic Imperatives for Women's Writing in Early Modern Europe, בריל, 2018
1 2  Soul Singing Sacrifice, Norwegian Digital Learning Arena, ‏16.05.2018
| --- | --- |
בקרת זהויות :  BIBSYS: 90083845  BnF: cb131727923 (data)  GND: 124020542  ISNI: 0000 0000 5394 2780  LCCN: nb98077618  MusicBrainz: c45a5b6c-0eab-458e-a7db-bd1d20b7e91d  NTA: 186871155  SELIBR: 185847  SUDOC: 035186585  VIAF: 69069436   WorldCat (עם VIAF): 69069436
האיגרת השנייה אל התסלוניקים

| --- | --- |

 האיגרת השנייה אל התסלוניקים פרק א  האיגרת השנייה אל התסלוניקים פרק ב  האיגרת השנייה אל התסלוניקים פרק ג 
 מידע כללי
 סוגה:  איגרת 
 
האיגרת השנייה אל התסלוניקים היא איגרת מבין האיגרות שנכתבו על ידי השליח פאולוס (שאול התרסי). איגרת זו מהווה אחת מספרי הברית החדשה - כתבי הקודש של הנצרות.
מחבר האיגרת

בפתיחת האיגרת מצוין שמו של פאולוס כמחבר האיגרת אולם שאלת היותו המחבר שנויה במחלוקת. התומכים בטענה שפאולוס הוא מחבר האיגרת מפנים אל הפסוקים האחרונים באיגרת בהם נאמר "אני, פאולוס, כותב ברכה זו במו ידי".
מאידך, החל משנת 1798 פורסמו מחקרים המפקפקים בהיות פאולוס כותב האיגרת וטוענים כי מדובר באיגרת פסדואפיגרפית שנכתבה על ידי אחד מתלמידיו לאחר מותו.
תוכן האיגרת

האיגרת מופנית אל הקהילה הנוצרית בסלוניקי, ונכתבה ככל הנראה בהיותו של פאולוס בקורינתוס (בהנחה שהוא כתב את האיגרת). ככל הנראה האיגרת נכתבה בתגובה לאי הבנות שהתעוררו בסוגיה בדבר הביאה השנייה של ישו - אי הבנות שנבעו מאי הבנת האיגרת הראשונה.
האיגוד הישראלי לשיקום הפה

| --- | --- |
 תחום:  איגוד מקצועי 
 מדינה:  ישראל 
 תקופת הפעילות:  1968–הווה (כ־56 שנים) 
 www.dental.org.il
 
האיגוד הישראלי לשיקום הפה נוסד בסוף שנת 1968, איגוד ראשון מסוגו בתוך ההסתדרות לרפואת שיניים בישראל.
מטרות

לקדם את הידע המקצועי והמדעי של חברי האיגוד הישראלי לשיקום הפה על ידי ארגון כנסים, מפגשים והרצאות בתחומי שיקום הפה.
לעודד את המחקר, ולשמש כפורום לדיון בנושאי שיקום הפה.
לקדם את המודעות לתחומי העיסוק של המומחה לשיקום הפה בקהילה.
לקדם קשרים מקצועיים בין האיגוד הישראלי לשיקום הפה לבין איגודים בינלאומיים בתחום שיקום הפה.
היסטוריה

דחיפה גדולה להתפתחות האיגוד ניתנה בשנות השבעים כאשר חזרו ארצה ראשוני הבוגרים מבית הספר לרפואת שיניים מירושלים אשר נסעו להשתלם בארצות הברית. הוועד החדש ארגן כינוסים מקצועיים. בתחילת שנות השמונים נפתחה תוכנית ההתמחות הראשונה בארץ בשיקום הפה, בבית הספר לרפואת שיניים בירושלים. אחריה נפתחו תוכניות התמחות בבית הספר לרפואת שיניים בתל אביב ובמסגרת חיל הרפואה, במרכז לרפואת שיניים בתל השומר. חברי האיגוד יזמו והובילו את תוכניות ההתמחות שהשפיעו על האיגוד באופן בולט.
האיגוד הישראלי לשיקום הפה מקיים קשרים עם איגודים בינלאומיים בתחומי שיקום הפה, בהם האיגוד האירופאי לשיקום הפה - European Prosthodontic Association והאיגוד הבינלאומי לרפואת שיניים דיגיטלית - Digital Dentistry Society.
בעלי תפקידים

יושב הראש הראשון של האיגוד היה פרופ' יצחק מיכמן. יו"ר האיגוד לשנת 2019–2020 הוא ד"ר ארבל שרן. יו"ר האיגוד שייכנס לתפקידו בכנס השנתי במרץ 2020 הוא ד"ר יוסי גלייטמן.
ראו גם

האיגוד הישראלי לרפואת הפה
דורשי חמורות

דורשי חמורות הוא מונח הלקוח מהתלמוד המתאר תנאים אשר היו בעלי דרשות מסוג מסוים. ישנם שפירשו שהם דרשו דברים סבוכים וסתומים הכתובים בתורה. אחרים הצביעו על כך שכל דרשותיהם מתייחסות למידה כנגד מידה.
משמעות

רש"י כותב בברכות ש"דורשי חמורות" ו"דורשי רשומות" הם מושגים בעלי משמעות זהה. את חמורות הוא מפרש בחולין ובברכות כ"סתומות".
פירוש נוסף למונח זה מצינו בראשונים, שהוא מלשון חומר בארמית, שפירושו הוא "מעשה", כלומר כמין המעשה כך הגמול, כמו מדה כנגד מדה, כגון, "רבי יוחנן בן זכאי היה דורש את המקרא הזה כמין חומר מה נשתנה אוזן מכל איברים שבגוף, אמר הקב"ה אוזן ששמעה על הר סיני (ויקרא כה נה) כִּי לִי בְנֵי יִשְׂרָאֵל עֲבָדִים ולא עבדים לעבדים והלך זה וקנה אדון לעצמו ירצע בפניהם לדעה זו, המונח חומר אינו מתייחס לגוף הפסוק שממנו נלמדת הדרשה, אלא לגוף הדרשה עצמה.
אפשרות נוספת לביאור המילה "חומר": מלשון צרור מרגליות ובושם, דהיינו חריפות הדברים ואמיתותם - הם כבושם.
הרב יהודה לייב צירלסון הצביע על כך שכל הדרשות של דורשי חמורות הם דרשות בהם הגמול הניתן על פי הדרישה בוא באותו אופן או מידה של החטא הגורר את העונש, במידה כנגד מידה. דניאל בויארין מוסיף שהגבלה זאת למתודה מסוימת היא בניגוד לדרשות של דורשי רשומות הכוללות דרשות במגוון של מתודות שונות.
מופעים של המושג בחז"ל

המונח דורשי חמורות מופיע בתלמוד בבלי שלוש פעמים:
”דורשי חמורות אמרו: 'והיו חייך תלויים לך מנגד'. - זה התולה תפיליו” (תלמוד בבלי, מסכת ברכות, דף כ"ד, עמוד א')
”דורשי חמורות היו אומרים: הזרוע כנגד היד וכן הוא אומר "וייקח רומח בידו"; ולחיים כנגד תפלה וכן הוא אומר (תהלים קו, ל) ויעמוד פנחס ויפלל; קבה כמשמעה וכן הוא אומר (במדבר כה, ח) ואת האשה אל קבתה” (תלמוד בבלי, מסכת חולין, דף קל"ד, עמוד ב')
”דורשי חמורות היו אומרים ענה פסול היה לפיכך הביא פסול לעולם” (תלמוד בבלי, מסכת פסחים, דף נ"ד, עמוד א')
המונח מופיע גם במדרשים אחרים:
"דורשי חמורות היו אומרים: ונתצתם את מזבחותם, מה חטאו עצים ואבנים? אלא לפי שבאה לאדם תקלה על ידיהם, אמר הכתוב ונתצתם את מזבחותם" - מסכת שמחות ח, הלכה טז
ראו גם

דורשי רשומות
לקריאה נוספת

אריה אולמן, 'דורשי רשומות', 'דורשי חמורות' ו'דורשי חלקות', המעין, תמוז תשע"ה, באתר מכון שלמה אומן.
הערות שוליים

↑  תלמוד בבלי, מסכת ברכות, דף כ"ד, עמוד א'
↑  תלמוד בבלי, מסכת חולין, דף קל"ד, עמוד ב'
↑  שיטת התוספות בשם הערוך בבבלי בחולין דף קלד עמוד ב', בדיבור המתחיל "דורשי".
↑  תלמוד בבלי, מסכת קידושין, דף כ"ב, עמוד ב' ובתוספות שם. וז"ל הערוך: "ובפ"ק דקידושין (כב ב) בגמרא: והנרצע נקנה ברציעה. רבי יוחנן בן זכאי היה דורש מקרא הזה כמין הומר, מה נשתנה אוזן מכל איברים שבגוף, אמר הקב"ה אוזן ששמעה על הר סיני (ויקרא כה נה) כִּי לִי בְנֵי יִשְׂרָאֵל עֲבָדִים ולא עבדים לעבדים והלך זה וקנה אדון לעצמו ירצע בפניהם. [ורבי שמעון בן רבי היה דורש את המקרא הזה כמין חומר מה נשתנה דלת ומזוזה מכל כלים שבבית אמר הקב"ה דלת ומזוזה שהיו עדים במצרים בשעה שפסחתי על המשקוף ועל שתי המזוזות ואמרתי כִּי לִי בְנֵי יִשְׂרָאֵל עֲבָדִים ולא עבדים לעבדים והוצאתים מעבדות לחירות והלך זה וקנה אדון לעצמו ירצע בפניהם]. פירש תשובת רב סעדיה: יש גורסין חומר, ומפרשים להחמיר עליו, אבל אנו גורסין הומר בה', ופירושו כמין מעשה, שכן קורין המעשה בלשון ארמית איהמרא, וכי יפגשו זה את זה אומר לחברו: מאי אהמרך, כלומר מאי אגהרך ומאי טיבך ומה מעשיך. וכן מפורש לעניין סוטה [תניא אמר להן רבן גמליאל לחכמים: סופרים הניחו לי ואדרשנה כמין חומר, היא עשתה מעשה בהמה, לכך קרבנה מאכל בהמה, והיינו] כשם שמעשיה מעשה בהמה. וכן מפורש לעניין נרצע בין בעבור אזנו בין בעבור דלת ומזוזה, וכן כיוצא בהם על שם המעשה שלהן".
↑  פירוש הרש"י בקידושין, שם
↑  יהודה לייב צירלסון, ע"ד דורשי חמורות ודורשי רשומות שבתלמוד, בית ועד לחכמים, חוברת שמינית, כרך ב', תרס"ג, ליעדס, עמ' 39-41, באתר היברובוקס
↑  דניאל בויארין, דורשי רשומות אמרו, באר שבע, כרך ג', תשמ"ח, עמ' 23-33
↑  ספר דברים, פרק כ"ח, פסוק ס"ז
↑  ספר במדבר, פרק כ"ה, פסוק ז'
האיגרת השנייה אל טימותיוס

| --- | --- |
 האיגרת השנייה אל טימותיוס פרק א  האיגרת השנייה אל טימותיוס פרק ג  האיגרת השנייה אל טימותיוס פרק ב  האיגרת השנייה אל טימותיוס פרק ד 
 מידע כללי
 שפת המקור:  יוונית של הברית החדשה 
 סוגה:  איגרת 
 
האיגרת השנייה אל טימותיוס היא אחת מאיגרות הרועה - איגרת שמשויכת לשליח פאולוס (שאול התרסי) ומהווה חלק מאיגרות פאולוס. האיגרת היא אחת מספרי הברית החדשה - ספרי הקודש של הנצרות.
מחבר האיגרת ותיארוכה

מרבית החוקרים סבורים כיום כי איגרת זו, יחד עם יתר איגרות הרועה (האיגרת הראשונה אל טימותיוס והאיגרת אל טיטוס) לא נכתבו על ידי פאולוס, אלא נכתבו על ידי אחד מתלמידיו לאחר מותו של פאולוס בשלהי המאה הראשונה או ראשית המאה השנייה, ושויכו לו.
יחד עם זאת, השפה, הביטויים והרעיונות באיגרת השנייה שונים משתי איגרות הרועה האחרות, ודומים יותר לאיגרות פאולוס האחרות - ועל כן, מרבית החוקרים סבורים כי מחבר איגרת זו הוא תלמיד אחר של פאולוס ולא התלמיד שכתב את שתי איגרות הרועה האחרות. ריימונד בראון מסביר את הדמיון בין איגרת זו לאיגרות המאוחרות של פאולוס (שאין מחלוקת שנכתבו על ידיו) בכך שמדובר בתלמיד של פאולוס אשר שהה עמו בשנת חייו האחרונה. ג'רום מרפי אוקונור סבור כי מדובר אכן באיגרת שפאולוס כתב בשל הדמיון לאיגרות שאין מחלוקת שהוא כתב.
תוכן

האיגרת נשלחה מאת פאולוס אל עוזרו טימותיוס ובה מייעץ לו פאולוס לא להיות ביישן, ולא להתבייש בעדותו בדבר האל הנוצרי (א' 7 - 8). פאולוס מבקש מטימותיוס לבוא אליו לפני החורף, ולהביא עמו את מרקוס, כי הוא חוזה שמותו קרב (ד' 6). פאולוס מקווה כי טימותיוס ימשיך לעמוד בפני תורות השקר ומייעץ לו להילחם בתורות אלה תוך אזכור איגרות קודמות, וכן מייעץ לו להיות סובלני במקרה שירדפו אותו (א' 6 - 15), ולשמור בקפדנות על חובות תפקידו (ד' 1 - 5).
דורין מאסי

| --- | --- |

 לידה:  3 בינואר 1944 מנצ'סטר, הממלכה המאוחדת 
 פטירה:  11 במרץ 2016 (בגיל 72) קילברן, הממלכה המאוחדת 
 ענף מדעי:  גאוגרפיה כלכלית 
 מקום לימודים:  אוניברסיטת אוקספורד  אוניברסיטת פנסילבניה 
 מוסדות:  האוניברסיטה הפתוחה במילטון קיינס 
 פרסים והוקרה:  פרס ווטרן לו (1998)  מדליית אנדרס רציוס (2003)  מדליית ויקטוריה (1994)  חבר החברה המלכותית לאמנויות  עמית האקדמיה הבריטית 
 
דורין מאסי (באנגלית: Doreen Massey; 3 בינואר 1944 – 11 במרץ 2016) הייתה פרופסורית בריטית שהתמחתה בסוציולוגיה ובגאוגרפיה. תחומי המחקר העיקריים שלה היו גאוגרפיה מרקסיסטית, גאוגרפיה פמיניסטית (אנ) וגאוגרפיה תרבותית. מאסי כיהנה כפרופסור לגאוגרפיה באוניברסיטה הפתוחה באנגליה. עבודתה על גאוגרפיה ומרחב מוכרת בכל העולם.
קורות חיים

דורין ברברה מאסי נולדה במנצ'סטר שבאנגליה. היא נולדה למשפחה במעמד הפועלים, ומותו המוקדם של אביה ג'ק הותיר את אמה ננסי כמפרנסת העיקרית שלה ושל אחותה. בזכות מדיניות הרווחה שהייתה נהוגה בבריטניה, מאסי זכתה לחינוך הגון ודיור מסובסד ובילתה את רוב ילדותה בוויתנשוו (אנ), פרבר של דרום מנצ'סטר באנגליה. כשסיימה את חטיבת הביניים קיבלה מאסי מלגה לתיכון מנצ'סטר ובסיומו קיבלה מלגה נוספת לאוניברסיטת אוקספורד. בשנת 1966 סיימה מאסי בהצטיינות את התואר הראשון שלה בגאוגרפיה והמשיכה להתמחות בגאוגרפיה כללית. מאסי אהבה במיוחד את הקשר בין גאוגרפיה לתחומים נוספים. היא שוחחה רבות עם פיזיקאים, אנתרופולוגים ואישים מהתמחויות שונות. עם סיום לימודיה החלה לעבוד במרכז ללימודי סביבה בלונדון, שבחן את בעיות הערים בבריטניה, שם היא מצאה מגוון של קולגות מתחומים שונים.
בשנים 1971–1972 מאסי עזבה את עבודתה במרכז ללימודי הסביבה והחלה ללמוד תואר שני במדעי האזור באוניברסיטת פנסילבניה בפילדלפיה. היא בחרה להתמחות גם במדעיים רציונליים יותר, כמו כלכלה מתמטית, על מנת להבין טוב יותר את הבסיס של מדעי האזור. באוניברסיטת פנסילבניה מאסי פגשה קבוצה של מרקסיסטים צרפתיים והחלה להיות מעורבת מאוד בדיונים על מרקסיזם. כשחזרה לבריטניה כתבה מאמר בשם "לקראת ביקורת על תורת המיקום התעשייתית", שפורסם בשנת 1973.
מאסי חזרה לעבוד במרכז ללימודי הסביבה, ובשנת 1973 הצטרפה לוועדה העוסקת בדיון מדיני בנושא ערים ואזורים פנימיים, ובאי השוויון בין צפון לדרום בריטניה. ב-1979, עם הקמתה של ממשלה חדשה, המרכז הסביבתי בו עבדה מאסי נסגר והיא החלה ללמד באוניברסיטת קליפורניה.
ב-1982 מאסי מונתה לפרופסור לגאוגרפיה באוניברסיטה הפתוחה. היא האמינה ששם תוכל להיות המרצה והחוקרת שהיא רוצה להיות. האוניברסיטה הפתוחה התבססה על האמונה שטכנולוגיה יכולה להביא הזדמנות ללמידה ברמה גבוהה, גם לאנשים שלא הייתה להם אפשרות ללמוד באוניברסיטה מסורתית. מאסי נשארה באוניברסיטה הפתוחה על אף הצעות פרופסורה ממקומות שונים, ביניהם גם מאוניברסיטת אוקספורד. היא האמינה בפתיחות ובנגישות של האוניברסיטה הפתוחה, ונשארה נאמנה לאמונתה 27 שנים, עד פרישתה לפנסיה.
הפעילות המקצועית של החוקרת

עבודתה של מאסי נגעה במגוון תחומים של גאוגרפיה: גאוגרפיה כלכלית, גאוגרפיה מרקסיסטית, גאוגרפיה פמיניסטית וגאוגרפיה תרבותית. היא הבינה את יחסי הכוחות בכל אחד מהתחומים ואתגרה אותם.
עבודתה המוקדמת במרכז ללימודי סביבה בלונדון ביססה את עבודתה האקדמית המאוחרת יותר בגאוגרפיה כלכלית, ובמיוחד את תאוריית 'חלוקות העבודה המרחביות' שאומרת כי חוסר אחידות הכלכלה הקפיטליסטית יצרה פילוגים בין אזורים עשירים ועניים וגרמה לאי שוויון חברתי.
מאסי בחנה את המרחב והמקום בהיבטים שונים. היא חקרה באמצעות הגאוגרפיה את הדינמיקה בעולם וניווטה מחדש את מושגי המרחב והגאוגרפיה ככאלו הנבנים דרך פעולה, בניגוד לתפיסה שהם מחליפים את הפעולה. באמצעות הרעיון הזה, היא הצביעה על השפעות מרובות במרחב ועל אחריות מוסרית ופוליטית המעוצבת על ידי מה שהיא כינתה "גאומטריות של כוח". תובנות אלה שינו מאוד את ההבנות ביחסי הגומלין של מרחב, זמן, כוח ופוליטיקה.
ספרים

The anatomy of job loss (1982)
Spatial divisions of labour: Social structures and the geography of production (1984)
High-Tech Fantasies: Science Parks in Society, Science and Space (1991)
Politics and Method: Contrasting Studies in Industrial Geography (2005)
Geography Matters!: A Reader (Open University Set Book) (1984)
Geographies of responsibility (2004)
Capital and land: Landownership by capital in Great Britain (1978)
Space, place, and gender. (1994)
For Space (2005)
World City (2007)
High-tech fantasies science parks in society, science and space (1992)
פרסים

1944- מדליית ויקטוריה של החברה המלכותית הגאוגרפית
1988- הפרס הבינלאומי לגאוגרפיה
2003 - מדליית זהב של אנדרס רצ'יוס של החברה השוודית לאנתרופולוגיה וגאוגרפיה
2003 – מדליית 100 שנה של החברה הסקוטית הגאוגרפית
2006 – דוקטור של כבוד טעם אוניברסיטת אדינברו בסקוטלנד
הערות שוליים

1 2  Royal Geographical Society-Doreen Massey
1 2  [AGG- American association of geographers – Doreen Massey, Massey, Doreen | AAG ) ) AGG – Doreen Massey]
↑  Royal Geographical Society-Doreen Massey
↑  geography news - doreen massey
| --- | --- |
בקרת זהויות :  NLI: 987007437782605171  BIBSYS: 90060759  BnF: cb123143437 (data)  CANTIC: a10121420  CiNii: DA00730874  GND: 138294542  ISNI: 0000 0001 2147 0122  LCCN: n82018079  LNB: 000025989  NDL: 00811839  NKC: xx0115075  NLG: 176589  NLK: KAC201513842  NTA: 070321477  SNAC: w6sr0k4c  SUDOC: 032036825  VIAF: 108499781   WorldCat (עם VIAF): 108499781
דניאל אראנזוביה

דניאל אראנזוביה אגואדו (בספרדית: Daniel Aranzubia Aguado; נולד ב-18 בספטמבר 1979) הוא כדורגלן עבר ספרדי ששיחק בתפקיד השוער. אראנזוביה שיחק ברוב הקריירה שלו באתלטיק בילבאו ובדפורטיבו לה קורוניה. לזכותו הופעה בודדת בנבחרת ספרד בשנת 2004.
דייוויד דנסקין

דייוויד דנסקין (אנגלית: David Danskin;‏ 9 בינואר 1863 - 4 באוגוסט 1948) היה מהנדס מכונות וכדורגלן סקוטי.
חייו

דנסקין נולד בעיירה ברנטיסלנד שבסקוטלנד. בתחילת הקריירה שלו הוא היה שחקן חובב בקירקלדי וונדררס, לצידם של ג'ק מקבין ופיטר קונולי שהצטרפו אליו ברויאל ארסנל. דנסקין עבר ללונדון ב-1885 על מנת למצוא עבודה, ולבסוף מצא עבודה במפעל רויאל ארסנל שבשכונת וולוויץ'. דנסקין פגש במפעל מספר חובבי כדורגל, ביניהם ג'ק האמבל ושחקני נוטינגהאם פורסט לשעבר פרד בירדסלי ומוריס בייטס. דנסקין והאמבל נחשבים בדרך כלל לאנשים שהניעו את הקמת קבוצת הכדורגל של המפעל - מועדון הכדורגל דיאל סקוור.
באוקטובר 1886 ארגן דנסקין מגבית בקרב חובבי הכדורגל במפעל, והשתמש בכסף שנאסף על מנת לרכוש את כדור המשחק הראשון של המועדון. ב-1 בדצמבר 1886 השתתף דנסקין בפגישה שנערכה בפאב מקומי, ובה הוחלט רשמית על הקמת מועדון הכדורגל תחת השם רויאל ארסנל. הוא גם הוביל את שחקני דיאל סקוור במשחק הראשון בתולדות המועדון נגד איסטרן וונדררס ב-11 בדצמבר 1886; המשחק הסתיים בניצחון 6 - 0 לטובת דיאל סקוור. דנסקין המשיך לשחק ברויאל ארסנל (השם החדש של המועדון באותה תקופה) במשך שנתיים נוספות. אולם, לאחר שנפצע במשחק מול מועדון הכדורגל קלפטון בינואר 1889 הוא החליט לפרוש ממשחק פעיל, אם כי בשנים שלאחר פרישתו הוא שיחק לעיתים רחוקות.
רויאל ארסנל הפך למועדון מקצועני ב-1891. שנה אחת לאחר מכן דנסקין החליט להתמודד בבחירות להנהלת המועדון, אך לא הצליח להיבחר. הוא סיים את הקשר שלו לארסנל והחל לעבוד עם קבוצת הכדורגל רויאל אורדננס פקטוריס שהתפרקה בערך ב-1896. כמו כן, הוא היה שופט במספר משחקים מקומיים. דנסקין היה אוהד של המועדון והגיע למשחקים, ובנו בילי מכר תוכניות במשחקי הבית שנערכו במאנור גראונד.
דנסקין הקים מפעל לייצור אופניים בפלאמסטיד, לפני שעבר לקובנטרי ב-1907 על מנת לעבוד בחברת Standard Motor. בריאותו של דנסקין לא הייתה טובה בשנותיו האחרונות, ומצבו נגרם בין השאר בעקבות הפציעות שספק בזמן המשחקים. למרות זאת הוא היה אחד ממייסדי ארסנל שזכו לראות את הצלחת המועדון בשנות ה-30; ב-1936 נטען כי הוא עודד ממיטת חוליו את ארסנל בזמן גמר גביע ה-FA, במקביל להאזנה לשידור המשחק ברדיו. לאחר מספר שנים של בריאות רופפת הוא מת ב-1948 בהוספיס שבווריק.
מועדון האוהדים הסקוטי של ארסנל החליט בשנת 2007 להקדיש לזכרו של דנסקין לוח כחול בסמוך למקום הולדתו בברנטיסלנד.
משפחתו

דנסקין נישא לג'ורג'ינה האראדון ב-1886, ולזוג נולדו שלושה ילדים (שניים מתוכם מתו בינקותם). ג'ורג'ינה מתה ב-1916 כתוצאה מנפחת. ביוני שלאחר מות אשתו נישא בילי, בנו היחיד שנותר בחיים, לאישה בשם מרי ג'ונס. לזוג נולדו שני ילדים.
לקריאה נוספת

ברנרד ג'וי, Forward Arsenal!,‏ Phoenix House,‏ 1952
האיגרת השלישית אל הקורינתים

האיגרת השלישית אל הקורינתים היא איגרת המשויכת לשליח פאולוס (שאול התרסי). בראשיתה של האיגרת נכתב כי פאולוס היא כותב האיגרת, אולם ככל הנראה מדובר באיגרת פסאודואפיגרפית.
ההעתק הקדום ביותר של האיגרת שנשתמר הוא פפירוס בודמר מס' 10.
אין מדובר באיגרת השלישית אל הקורינתים (מוזכרת באיגרת השנייה אל הקורינתים 2 ד' ו-ז' 8 -9) אשר נכתבה על ידי פאולוס ולא שרדה עד ימינו.
מחבר האיגרת

החל מהמאה הרביעית נחשבה האיגרת בקרב הכנסיות המערביות (הכנסייה הקתולית) כאיגרת אפוקריפית (איגרת שלא הפכה לחלק מהברית החדשה) מאחר שזהות מחברה לא הובררה. לעומת זאת, בכנסיות המזרחיות היוותה האיגרת חלק מכתבי הקודש - בכנסייה הסורית-אותודוכסית התייחס אפראהט אל האיגרת כקדושה (בשנת 340 לערך) ואפרים מסוריה התייחס אלה כחלק מספרי הברית החדשה (373 לערך).
האיגרת הופיע כחלק מהתנ"ך הארמני בשנת 1666 וכספר חיצוני בתנ"ך זה משנת 1805.
תוכן האיגרת

האיגרת מנסה לתקן אי הבנות שנבעו מהאיגרת הראשונה והאיגרת השנייה לאחר תפוצתן של אלה, וכן בעקבות איגרת הקורינתים אל פאולוס (אף היא איגרת חיצונית שלא הפכה לחלק מהברית החדשה).
האיגרת יצאה לתקוף טענות גנוסטיות שנפצו בהסתמך על ציטוט מהאיגרת הראשונה המציינת כי גוף האדם ודמו אינם יכולים לרשת את ממלכת האל, ובעקבות הפסוק נטען שממלכת השמים אינה גשמית אלא רוחנית. איגרת זו מנסה לסתור את הטענות הגנוסטיות. באמצעות תקיפה זו ניתן לתארך את האיגרת לשנת 160–170 לערך.
| ספרי הברית החדשה |
| --- | --- | --- |
| הבשורות | הבשורה על-פי מתי • הבשורה על-פי מרקוס • הבשורה על-פי לוקאס • הבשורה על-פי יוחנן |  |
| מעשי השליחים | מעשי השליחים |  |
| איגרות פאולוס | אל הרומאים • הראשונה אל הקורינתים • השנייה אל הקורינתים • אל הגלטים • אל האפסים • אל הפיליפים • אל הקולוסים • הראשונה אל התסלוניקים • השנייה אל התסלוניקים • הראשונה אל טימותיוס • השנייה אל טימותיוס • אל טיטוס • אל פילימון • אל העברים |  |
| האיגרות הכלליות (קתוליות) | איגרת יעקב • איגרת פטרוס הראשונה • איגרת פטרוס השנייה • איגרת יוחנן הראשונה • איגרת יוחנן השנייה • איגרת יוחנן השלישית • איגרת יהודה |  |
| חזון יוחנן (ההתגלות) | חזון יוחנן |  |
הון ראשוני

תרשים: גיוס הון טיפוסי בחברת הזנק
הון ראשוני (Seed Money או Pre-Seed Money) הוא סכום כסף ראשוני שאותו מגייסים יזמים של חברה כלכלית לצורך הקמתה . לעיתים נהוג להשתמש במושג "הון ראשוני" בעבור כל השקעה כספית שפרושה על פני מספר שנים, גם בתחומים שאינם עסקיים. לדוגמה: כדי לקנות נכס מקרקעין, הקונה צריך לצבור הון ראשוני כדי לעמוד בתנאי משכנתה מטעם הבנק.
ההון הראשוני מגויס בשלב שבו היזמים יכולים להציג תוכנית עסקית, ובה תיאור של רמת היתכנות סבירה של רווח כלכלי מהמוצר, בדרך כלל טכנולוגי, אותו הם מתכוונים לפתח.
יזמים פונים בדרך כלל להשגת הון ראשוני בעבור קבלת הון מניות, (Equity) מאנשי עסקים פרטיים (אנג'לים), חממות טכנולוגיות, קרנות הון סיכון המתמחות בהשקעה בשלבים ראשוניים, או פונים לקבלת מענקים ממשלתיים. לרוב, מימון בעזרת חוב פחות נפוץ בשלבים אלו בגלל רמת הסיכון הגבוהה בשלבים אלו, ולכן בנקים ככלל נמנעים מלתת הלוואות ליזמים בשלבים מוקדמים.
גודל ההון המגויס תלוי בנסיבות פיתוח המוצר, ובמשאבים שתכנונו והקמתו מצריכים במקום ובזמן מוגדרים. הסכום המגויס כולל את ההון הזמין עד לשלב שבו יוצג, ייבחן או ישווק הדגם העיקרי של המוצר ללקוחות (שלב שנקרא גם בטא – Beta Site).
לאחר שנגמר שלב הבטא והמוצר החדש משווק ללקוחות, החברה נזקקת בדרך כלל לסכומי כסף גדולים נוספים, עבור פיתוח המוצר, מוצר המשך, ובנית מערך ניהול, שיווק ויחסי ציבור, ואז נערך גיוס הון שנקרא סיבוב ראשון (First Round או A Round).
גיוס ההון הראשוני נעשה בשלבים אחדים, בהתאם לנסיבות הייצור, גודל הסכום הנדרש להשגת היעדים של החברה, רמת הסיכון של המשקיעים, והשווי שניתן לחברה.
הערכת שווי החברה

שווי החברה לפני גיוס ההון הראשוני נקרא השלב שלפני הכסף, או קדם-כסף (Pre-money). המשקיעים עשויים לערוך הסכם השקעה, וגם לכלול בו זכות להשקעה נוספת (Warrant) בחברה או במיזם החדש.
הערכת שווי החברה עשויה להיות מושפעת מגורמים אחדים.
העניין שהמוצר שלה מעורר אצל הגורמים המממנים.
גודל השוק ותיקופו.
העיתוי שבו נערך גיוס ההון.
הרקע של היזמים והביוגרפיה שלהם.
איכות התכנית העסקית.
דייוויד דינקינס

דייוויד דינקינס (באנגלית: David Dinkins;‏ 10 ביולי 1927 – 23 בנובמבר 2020) היה פוליטיקאי אמריקאי, האפרו-אמריקאי הראשון שנבחר לראשות עיריית ניו יורק (1 בינואר 1990 – 31 בדצמבר 1993).
קורות חייו

דינקינס נולד וגדל בעיירה טרנטון, ניו ג'רזי. אביו התגרש מאמו בשנת 1934 והתרחק ממשפחתו. הוא סיים את לימודיו התיכוניים בהצטיינות בשנת 1945, וניסה להתגייס לחיל הנחתים, אבל נדחה על רקע אפליה גזעית, לאחר שנאמר לו שהמכסה השנתית שהוקצתה לשחורים מולאה. עקב כך נסע לבסיס מרוחק יותר, ושם הסכימו לגייסו. הוא נלחם בחזית בשלהי מלחמת העולם השנייה, וקיבל אות הצטיינות על שירותו.
לאחר השירות הצבאי למד מתמטיקה באוניברסיטת הווארד ובשנת 1950 סיים את לימודיו בהצטיינות. בשנת 1956 סיים תואר במשפטים בבית הספר למשפטים בברוקלין (אנ'), והחל קריירה משפטית ופוליטית.
בשנת 1966 נבחר למועצת העיר ניו יורק כנציג מחוז הארלם. בשנת 1971 ייסד, יחד עם פעילים אפרו-אמריקאים נוספים, רשת של תחנות רדיו שהשמיעו מוזיקה שחורה, וכן תוכנית חינוכית שסייעה לתלמידים במעמדות הנמוכים.
בשנת 1985 נבחר ליו"ר מחוז מנהטן, וב-1990 נבחר לראש עיריית ניו יורק. במהלך מסע הבחירות שלו קיבל דינקינס, בין השאר, ברכה מהרב מנחם מנדל שניאורסון. דינקינס החליף בתפקיד את אד קוץ', שכיהן שלוש קדנציות רצופות, וגבר גם על המועמד הרפובליקני רודולף ג'וליאני. הוא היה האפרו-אמריקאי הראשון שנבחר לראשות עיריית ניו יורק.